Latviyaning O‘zbekistondagi yangi elchisi tayinlandi

2017 yilning 25 avgust kuni O‘zbekiston Respublikasi Tashqi ishlar vaziri Abdulaziz Komilov Latviya Respublikasining yangi tayinlangan Favqulodda va Muxtor Elchisi Mixails Popovskni qabul qildi.
Elchi Vazirga o‘z ishonch yorliqlari nusxasini topshirdi.
Suhbat chog‘ida O‘zbekiston-Latviya kun tartibining dolzarb masalalari, aloqalarni siyosiy, savdo-iqtisodiy, investitsion, transport-kommunikatsiya, madaniy-gumanitar va boshqa sohalarda rivojlantirish hamda “O‘zbekiston-Yevropa Ittifoqi” shaklida hamkorlik qilish yuzasidan fikr almashildi.
Muzokaralarda alohida e'tibor bo‘lajak ikki tomonlama qo‘shma tadbirlarga qaratildi.